Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 2 Pv 63/12/6613	Žiar nad Hronom, 26.7.2013
EEČ : 2-52-116-2013

U Z N E S E N I E

Trestná vec:	obvinený XXXXX  
Prečin:	Neoprávnené užívanie cudzej veci podľa § 215 odsek 1 Trestného zákona.

Rozhodol: 	prokurátor Okresnej prokuratúry Žiar nad Hronom
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 22.6.2012, spisová značka 2 Pv 63/12/6613, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 29. 01. 2012, v čase asi o 16.30 h, na základe jeho pokynu odťahová služba - XXXXX odtiahla osobné motorové vozidlo zn. Ford Mondeo, ev. č. ZH 755 BF, v hodnote 335,- €, ktoré bolo zaparkované v objekte bývalej STS na Ulici SNP v Žiari nad Hronom a previezla ho do areálu Pozany, taktiež na Ulici SNP v Žiari nad Hronom, pričom na takéto konanie nemal súhlas majiteľky vozidla XXXXX, ani užívateľa vozidla XXXXX.

Uznesením prokurátora Okresnej prokuratúry XXXXX zo dňa 22.6.2012, spisová značka 2 Pv 63/12/6613, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry v Žiari nad Hronom pod sp. zn. 2 Pv 63/12 zo dňa 22. 06. 2012 bolo proti obv. XXXXX trestné stíhanie za prečin neoprávneného užívania cudzej veci podľa § 215 ods. 1 Trestného zákona podmienečne zastavené podľa § 216 ods. 1 Tr. por. Zároveň mu bola určená skúšobná doba v trvaní 12 mesiacov. Uznesenie nadobudlo právoplatnosť dňa 03. 07. 2012.

	Po uplynutí určenej skúšobnej doby boli na obvineného vyžiadané správy z registra trestov, Obvodného úradu XXXXX, odbor všeobecnej vnútornej správy, Okresného riaditeľstva PZ, odboru kriminálnej polície, Mestského úradu XXXXX, z ktorých vyplýva, že počas skúšobnej doby viedol riadny život, nedopustil sa žiadneho protiprávneho konania, teda vyhovel uloženým podmienkam. 

	Preto som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť do troch dní odo dňa oznámenia prostredníctvom tunajšej prokuratúry Krajskej prokuratúre Banská Bystrica.
Sťažnosť má odkladný účinok.

JUDr. Slavomír Višňovský
prokurátor